《赠胡大使》
元代·李存

久客徒催老，微名不救穷。寻诗亦及我，好事岂非公。

勋业游天北，家乡望海东。重逢知几日，小酌晚林中。

作者简介：（1281—1354）元饶州安仁人，字明远，更字仲公。从陈苑学。致心于天文、地理、医卜、释道之书，工古文词。应科举不利，即为隐居计，从游者满斋舍。中丞御史等交章荐，皆不就。学者称俟庵先生。与祝蕃、舒衍、吴谦合称江东四先生。有《俟庵集》。